CELEX: 32016D0318
Language: ro
Date: 2016-03-04 00:00:00
Title: Decizia (PESC) 2016/318 a Consiliului din 4 martie 2016 de modificare a Deciziei 2014/119/PESC privind măsuri restrictive împotriva anumitor persoane, entități și organisme având în vedere situația din Ucraina

5.3.2016   
            
            
               RO
            
            
               Jurnalul Oficial al Uniunii Europene
            
            
               L 60/76
            
         DECIZIA (PESC) 2016/318 A CONSILIULUI
   din 4 martie 2016
   de modificare a Deciziei 2014/119/PESC privind măsuri restrictive împotriva anumitor persoane, entități și organisme având în vedere situația din Ucraina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 5 martie 2014, Consiliul a adoptat Decizia 2014/119/PESC (1).
            
         
               (2)
            
            
               La 5 martie 2015, Consiliul a adoptat Decizia (PESC) 2015/364 (2), prin care se prevedea că măsurile restrictive stipulate în Decizia 2014/119/PESC ar trebui să se aplice până la 6 martie 2016 în ceea ce privește paisprezece persoane și până la 6 iunie 2015 în ceea ce privește patru persoane.
            
         
               (3)
            
            
               La 5 iunie 2015, Consiliul a adoptat Decizia (PESC) 2015/876 (3) care, printre altele, prevedea că aplicarea măsurilor restrictive ar trebui prelungită până la 6 martie 2016 în ceea ce le privește pe două dintre cele patru persoane vizate, și până la 6 octombrie 2015 în ceea ce privește una dintre persoanele vizate. La 5 octombrie 2015, Consiliul a adoptat Decizia (PESC) 2015/1781 (4), care a prevăzut că aplicarea măsurilor restrictive ar trebui prelungită până la 6 martie 2016 în ceea ce o privește pe persoana respectivă.
            
         
               (4)
            
            
               Măsurile restrictive prevăzute în Decizia 2014/119/PESC se aplică până la 6 martie 2016 pentru toate persoanele. Pe baza unei reexaminări a deciziei menționate, aplicarea măsurilor restrictive respective ar trebui prelungită până la 6 martie 2017 în ceea ce privește 16 persoane, ar trebui să fie eliminată rubrica referitoare la o persoană, iar expunerile de motive referitoare la trei persoane ar trebui să fie actualizate.
            
         
               (5)
            
            
               Prin urmare, Decizia 2014/119/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Decizia 2014/119/PESC se modifică după cum urmează:
   
               1.
            
            
               La articolul 5, al doilea paragraf se înlocuiește cu următorul text:
               „Prezenta decizie se aplică până la 6 martie 2017.”
            
         
               2.
            
            
               Anexa se modifică conform anexei la prezenta decizie.
            
         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 4 martie 2016.
      
         
            Pentru Consiliu
         
         
            Președintele
         
         S.A.M. DIJKSMA
      
   
   
      (1)  Decizia 2014/119/PESC a Consiliului din 5 martie 2014 privind măsuri restrictive împotriva anumitor persoane, entități și organisme având în vedere situația din Ucraina (JO L 66, 6.3.2014, p. 26).
   
      (2)  Decizia (PESC) 2015/364 a Consiliului din 5 martie 2015 de modificare a Deciziei 2014/119/PESC privind măsuri restrictive împotriva anumitor persoane, entități și organisme având în vedere situația din Ucraina (JO L 62, 6.3.2015, p. 25).
   
      (3)  Decizia (PESC) 2015/876 a Consiliului din 5 iunie 2015 de modificare a Deciziei 2014/119/PESC privind măsuri restrictive îndreptate împotriva anumitor persoane, entități și organisme având în vedere situația din Ucraina (JO L 142, 6.6.2015, p. 30).
   
      (4)  Decizia (PESC) 2015/1781 a Consiliului din 5 octombrie 2015 de modificare a Deciziei 2014/119/PESC privind măsuri restrictive îndreptate împotriva anumitor persoane, entități și organisme având în vedere situația din Ucraina (JO L 259, 6.10.2015, p. 23).
   
      ANEXĂ
      
                  I.
               
               
                  Rubrica referitoare la următoarea persoană se elimină de pe lista prevăzută în anexa la Decizia 2014/119/PESC:
                  
                              „14.
                           
                           
                              Raisa Vasylivna Bohatyriova”
                           
                        
            
                  II.
               
               
                  Rubricile referitoare la următoarele persoane care figurează pe lista din anexa la Decizia 2014/119/PESC se înlocuiesc cu următorul text:
                  
                               
                           
                           
                              Nume
                           
                           
                              Informații de identificare
                           
                           
                              Expunere de motive
                           
                           
                              Data includerii pe listă
                           
                        
                              „2.
                           
                           
                              Vitalii Yuriyovych Zakharchenko
                              (Вiталiй Юрiйович Захарченко),
                              Vitaliy Yurievich Zakharchenko
                              (Виталий Юрьевич Захарченко)
                           
                           
                              născut la 20 ianuarie 1963 în Kostiantynivka (oblastul Donețk), fost ministru al internelor
                           
                           
                              Persoană care face obiectul unor proceduri penale declanșate de către autoritățile ucrainene pentru deturnarea de fonduri sau active publice și în legătură cu exercitarea defectuoasă a atribuțiilor de serviciu din partea unui titular al unei funcții publice pentru a procura un avantaj nejustificat pentru sine sau o parte terță, cauzând prin aceasta un prejudiciu bugetului ucrainean sau activelor publice ucrainene.
                           
                           
                              6.3.2014
                           
                        
                              4.
                           
                           
                              Olena Leonidivna Lukash
                              (Олена Леонiдiвна Лукаш),
                              Elena Leonidovna Lukash
                              (Елена Леонидовна Лукаш)
                           
                           
                              născută la 12 noiembrie 1976 în Rîbnița (Moldova), fost ministru al justiției
                           
                           
                              Persoană care face obiectul unor proceduri penale declanșate de către autoritățile ucrainene pentru implicare în deturnarea de fonduri sau active publice și în legătură cu exercitarea defectuoasă a atribuțiilor de serviciu din partea unui titular al unei funcții publice pentru a procura un avantaj nejustificat pentru sine sau o parte terță, cauzând prin aceasta un prejudiciu bugetului ucrainean sau activelor publice ucrainene.
                           
                           
                              6.3.2014
                           
                        
                              13.
                           
                           
                              Dmytro Volodymyrovych Tabachnyk
                              (Дмитро Володимирович Табачник)
                           
                           
                              născut la 28 noiembrie 1963 în Kiev, fost ministru al educației și științelor
                           
                           
                              Persoană care face obiectul unor proceduri penale declanșate de autoritățile ucrainene pentru implicarea în deturnarea de fonduri sau active publice.
                           
                           
                              6.3.2014”